pythainlp/thai-wiki-dataset-v4 huggingface dataset:
อายิโนะโมะโต๊ะ

บริษัทอาจิโนโมโตะ จำกัด (; โรมาจิ: "Ajinomoto Kabushiki-gaisha")  หรือจดทะเบียนในประเทศไทยว่า อายิโนะโมะโต๊ะ เป็นบริษัทสัญชาติญี่ปุ่น ผลิตสินค้าประเภทผงชูรส, น้ำมัน (อาหาร), สารให้ความหวาน, กรดอะมิโนและยารักษาโรค อีกทั้งยังเป็นผู้ผลิตแอสปาร์แตมรายใหญ่ที่สุดของโลก ครองสัดส่วนการตลาด 40 เปอร์เซ็นต์
คำว่า "อาจิโนโมโตะ" (味の素) เป็นคำภาษาญี่ปุ่น แปลเป็นภาษาไทยได้ว่า "แก่นแท้ของรสชาติ" ซึ่งบริษัทได้ใช้เป็นเครื่องหมายการค้าของผลิตภัณฑ์ผงชูรส บริษัทมีสำนักงานใหญ่อยู่ในเขตชูโอ โตเกียว ประเทศญี่ปุ่น มีเครือข่ายสาขาอีกกว่า 100 ประเทศ รวมทั้งในประเทศไทย
อายิโนะโมะโต๊ะในประเทศไทย.
สาขาแรกในประเทศไทย ก่อตั้งขึ้นเมื่อปี พ.ศ. 2503 โดยมีชื่อว่า บริษัทอายิโนะโมะโต๊ะ (ประเทศไทย) จำกัด ในขณะนั้นตั้งสำนักงานอยู่บริเวณถนนราชวงศ์ กรุงเทพมหานคร และตั้งโรงงานบริเวณอำเภอพระประแดง จังหวัดสมุทรปราการ 
ต่อมาในปี พ.ศ. 2512 ย้ายสำนักงานมาตั้งที่บริเวณสวนมะลิ ซึ่งต่อในปี พ.ศ. 2523 ได้ย้ายสำนักงานจากบริเวณสวนมะลิ มาในตำแหน่งปัจจุบัน ณ บริเวณ ถนนศรีอยุธยา
เอ็นทีที โดโคโม

บริษัทเอ็นทีที โดโคโม อิงค์ (NTT Docomo, Inc.; ; โรมาจิ: "Kabushiki Gaisha Enu Ti Ti Dokomo"; เป็นผู้นำในการให้บริการเครือข่ายโทรศัพท์เคลื่อนที่รายใหญ่ในญี่ปุ่น มีสำนักงานใหญ่อยู่ที่ ซันโนะปาร์คทาวเวอร์ เขตชิโยดะ โตเกียว
คณะเทคโนโลยี มหาวิทยาลัยขอนแก่น

คณะเทคโนโลยี มหาวิทยาลัยขอนแก่น  เป็นส่วนราชการไทยระดับคณะวิชา สังกัดมหาวิทยาลัยขอนแก่น เป็นคณะวิชาที่จัดตั้งขึ้นเป็นอันดับที่ 12 ของมหาวิทยาลัยขอนแก่น
ประวัติ.
คณะเทคโนโลยี ก่อตั้งเมื่อปีพุทธศักราช 2527 โดย มีวัตถุประสงค์หลักคือการผลิตบัณฑิตที่มีคุณภาพ ทำการศึกษาวิจัยและให้บริการทางวิชาการ โดยเฉพาะอย่างยิ่งทางด้านการนำทรัพยากรธรรมชาติทางชีวภาพและทางกายภาพมาใช้ อย่างเหมาะสมให้เกิดประโยชน์สูงสุด เพื่อการพัฒนาสังคมและประเทศชาติ
นอกจากการจัดการเรียนการสอนแล้วนั้น คณะฯ ยังได้จัดตั้งศูนย์วิจัยเฉพาะทางขึ้นจำนวน 2 ศูนย์ด้วยกัน คือ ศูนย์วิจัยการหมักเพิ่มเพิ่มมูลค่าผลิตภัณฑ์ทางการเกษตร (FerVAAP) และศูนย์วิจัยน้ำบาดาล (GWRC) เพื่อเป็นศูนย์การวิจัยทางด้านชีวภาพและน้ำบาดาล ตามลำดับ ผลงานหรือรางวัลแห่งความภาคภูมิใจของคณะ คือ คณะฯ เป็นศูนย์เรียนรู้ด้านธรณีวิทยา ศูนย์เรียนรู้ด้านอุตสาหกรรมอาหารและชีวภาพ โดยมีพิพิธภัณฑ์หินและห้องปฏิบัติหารทางอาหาร (ห้องเบเกอร์รี่) เป็นเครื่องการันตี จนคณะฯ ได้รับรางวัลรองชนะเลิศอันดับ 1 ในด้าน “คณะวิชาที่มีผลงานด้านการวิจัยระดับดีเยี่ยม สาขาวิชาวิทยาศาสตร์และเทคโนโลยี” ประจำปี 2554
สัญลักษณ์.
สัญลักษณ์ประจำคณะเทคโนโลยี มหาวิทยาลัยขอนแก่น คือ อะตอมล้อมเกียร์
เฟื่องฟ้า
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
คณะวิทยาศาสตร์ มหาวิทยาลัยขอนแก่น

คณะวิทยาศาสตร์ มหาวิทยาลัยขอนแก่น  เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ เป็นคณะวิชาที่จัดตั้งขึ้นพร้อมกับคณะเกษตรศาสตร์ และคณะวิศวกรรมศาสตร์ ซึ่งเป็นคณะแรกตั้งของการสถาปนามหาวิทยาลัย มีชื่อเดิมว่า "คณะวิทยาศาสตร์และอักษรศาสตร์" เพื่อการจัดการบริหารมหาวิทยาลัยให้ดียิ่งขึ้น จึงมีการแยกภาควิชาที่เกี่ยวกับมนุษยศาสตร์ออกไปจัดตั้งเป็นคณะมนุษยศาสตร์และสังคมศาสตร์ จึงมีการเปลี่ยนชื่อคณะเป็น "คณะวิทยาศาสตร์" นับแต่นั้นเป็นต้นมา
ประวัติ.
คณะวิทยาศาสตร์ จัดตั้งขึ้นเมื่อ พ.ศ. 2507 ในนาม "คณะวิทยาศาสตร์และอักษรศาสตร์" โดยมีวัตถุประสงค์หลักคือ จัดสอนวิชาวิทยาศาสตร์พื้นฐาน ซึ่งได้แก่ คณิตศาสตร์ เคมี ชีววิทยา และฟิสิกส์ รวมทั้งวิชาภาษาอังกฤษ ให้แก่นักศึกษาคณะต่างๆ ในมหาวิทยาลัยขอนแก่น และยังไม่ได้มีการเปิดรับนักศึกษาสาขาวิชาวิทยาศาสตร์โดยเฉพาะ เพียงแต่มีการจัดสอนในวิชาพื้นฐานเท่านั้น
อาคารแห่งแรกสุดของมหาวิทยาลัยขอนแก่น คืออาคารคณะวิทยาศาสตร์และอักษรศาสตร์ เริ่มก่อสร้างอาคารเมื่อวันที่ 9 มิถุนายน พ.ศ. 2507 มีความสูง 4 ชั้น ตั้งอยู่ในตำแหน่งซึ่งนับได้ว่าเป็นตำแหน่งที่เด่นที่สุดและสูงที่สุดในมหาวิทยาลัยจนมองเห็นได้ชัดเจนจากตัวเมืองขอนแก่น
จนกระทั่งปี พ.ศ. 2516 คณะวิทยาศาสตร์ ได้มีวัตถุประสงค์และหน้าที่หลักพัฒนาขึ้น คือ ทำหน้าที่ผลิตบัณฑิตที่มีคุณภาพในสาขาวิทยาศาสตร์ เพื่อเผยแพร่และให้บริการความรู้ด้านวิทยาศาสตร์และเทคโนโลยีแก่ประชาชน รวมทั้งส่งเสริมการค้นคว้าวิจัยปัญหาด้านต่างๆ ทางวิทยาศาสตร์และเทคโนโลยีที่เป็นประโยชน์ต่อการพัฒนาในภูมิภาคตะวันออกเฉียงเหนือ ดังนั้นคณะวิทยาศาสตร์ จึงเริ่มเปิดรับนักศึกษาเพื่อเข้าศึกษาในสาขาวิชาวิทยาศาสตร์บริสุทธิ์ 4 สาขาวิชา ได้แก่ คณิตศาสตร์ เคมี ชีววิทยา และฟิสิกส์ ติดตามมาด้วยสาขาวิชาธรณีวิทยา และสาขาวิชาสถิติ ในยุคต่อมา ได้เปิดสาขาวิชาเพิ่มเติม คือ สาขาวิชาวิทยาการคอมพิวเตอร์ สาขาวิชาจุลชีววิทยา สาขาวิชาชีวเคมี และสาขาวิชานิเวศวิทยาสิ่งแวดล้อม
ในปี พ.ศ. 2521 ภาควิชาภาษาต่างประเทศและภาควิชาบรรณารักษศาสตร์ ได้โอนย้ายจากคณะวิทยาศาสตร์ ไปร่วมจัดตั้งเป็นคณะมนุษยศาสตร์และสังคมศาสตร์ขึ้น ดังนั้น คณะวิทยาศาสตร์และอักษรศาสตร์จึงเปลี่ยนชื่อเป็น "คณะวิทยาศาสตร์" นับตั้งแต่นั้นเป็นต้นมา
และในปี พ.ศ. 2527 ภาควิชาธรณีวิทยา ได้โอนย้ายจากคณะวิทยาศาสตร์ไปจัดตั้งเป็นคณะเทคโนโลยี
อนึ่ง ลำดับการเข้ารับพิธีพระราชทานปริญญาบัตรของบัณฑิตคณะวิทยาศาสตร์ จะมีลำดับต่อจากคณะพยาบาลศาสตร์ เนื่องจากคณะวิทยาศาสตร์ทำการเปิดรับนักศึกษาสาขาวิทยาศาสตร์เป็นครั้งแรกในปี พ.ศ. 2516 จึงถือว่าเป็นคณะที่ทำการผลิตบัณฑิตลำดับที่ 5 ของมหาวิทยาลัยขอนแก่น
สัญลักษณ์.
สัญลักษณ์ประจำคณะวิทยาศาสตร์ มหาวิทยาลัยขอนแก่น คือ อะตอม
ดอกจำปา
มนต์จำปา
ใต้ร่มจำปา
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
บุคคลที่มีชื่อเสียง.
ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
หมายเหตุ รายนามดังกล่าว จัดเรียงชื่อและนามสกุลตามตัวอักษร
คณะสถาปัตยกรรมศาสตร์ มหาวิทยาลัยขอนแก่น

คณะสถาปัตยกรรมศาสตร์ มหาวิทยาลัยขอนแก่น  เป็นส่วนราชการไทยระดับคณะวิชา สังกัดมหาวิทยาลัยขอนแก่น เป็นคณะวิชาที่จัดตั้งขึ้นเป็นอันดับที่ 14 ของมหาวิทยาลัยขอนแก่น และเป็นคณะสถาปัตยกรรมศาสตร์แห่งแรกในส่วนภูมิภาค
ประวัติ.
จากแผนพัฒนาเศรษฐกิจและสังคมแห่งชาติ ฉบับที่ 4 (พ.ศ. 2520 - 2524) และฉบับที่ 5 (พ.ศ. 2525 - 2529) ได้กำหนดนโยบายมุ่งพัฒนาชนบท ทำให้เกิดการขยายตัวทางกายภาพเพิ่มขึ้น โดยได้มีการดำเนินการออกแบบผังเมืองหลักและเมืองรอง 20 แห่ง เป็นโครงการขยายการบริการขั้นพื้นฐาน เพื่อยกระดับความเป็นอยู่ของชุมชนชนบทให้ดีขึ้นในทางด้านกายภาพ เพื่อสนองตามแผนพัฒนาเศรษฐกิจและสังคมแห่งชาติ ฉบับที่ 5 ดังกล่าว จำเป็นต้องมีบุคลากรทางสถาปัตยกรรมและวิศวกรรม สำหรับทางด้านวิศวกรรมในขณะนั้น ทางภาครัฐบาลและเอกชนมีบุคลากรเพียงพอต่อการพัฒนาแล้ว แต่ทางด้านสถาปัตยกรรมนั้นมีน้อยมาก โดยเฉพาะในภาคตะวันออกเฉียงเหนือ ซึ่งในขณะนั้นมีสถาปนิกเพียง 33 คน หรือร้อยละ 1.76 ของจำนวนสถาปนิกทั้งประเทศ
มหาวิทยาลัยขอนแก่นจึงตระหนักถึงปัญหานี้ จึงได้จัดตั้งคณะสถาปัตยกรรมศาสตร์ มหาวิทยาลัยขอนแก่นขึ้น โดยมีวัตถุประสงค์ ดังนี้
1. เพื่อผลิตสถาปนิก ตามมาตรฐานของมหาวิทยาลัยอื่นๆ ในประเทศ และเพิ่มหลักสูตรเน้นหนักในด้านสถาปัตยกรรมท้องถิ่น
2. เพื่อเป็นศูนย์กลางการศึกษา ค้นคว้า วิจัย ปัญหาทางสถาปัตยกรรมและสภาพแวดล้อมทางกายภาพในภาคตะวันออกเฉียงเหนือ คือ ด้านชุมชนเมืองและชุมชนชนบท ด้านสถาปัตยกรรมหลัก ด้านที่อยู่อาศัยในเขตเมืองและชนบท ด้านเทคนิคสถาปัตย์ ด้านอุตสาหกรรมศิลป์ ด้านภูมิสถาปัตย์ ด้านสถาปัตยกรรมเพื่อการเกษตร และด้านการพัฒนาวัสดุก่อสร้างท้องถิ่น
3. เพื่อเป็นศูนย์กลางในการให้บริการทางวิชาการ สถาปัตยกรรมและสภาพแวดล้อมกายภาพแก่ภาครัฐและเอกชน
4. เพื่อเป็นศูนย์กลางการให้บริการวิชาการด้านการจัดการและจัดหาที่อยู่อาศัยชนบท ให้มีความพึงพอใจที่สอดคล้องกับสภาพแวดล้อมและเศรษฐกิจ โดยเน้นให้ประชาชนชนบทสามารถช่วยตนเองได้
5. เป็นศูนย์กลางการทะนุบำรุงศิลปวัฒนธรรมด้านสถาปัตยกรรมและสภาพแวดล้อมกายภาพในภาคตะวันออกเฉียงเหนือ
6. เพื่อเป็นศูนย์กลางการอบรม สัมมนา และอื่นๆ ที่คล้ายคลึงกัน ในสาขาสถาปัตยกรรม และสภาพแวดล้อมทางกายภาพแก่ภาครัฐและเอกชน
มหาวิทยาลัยขอนแก่น ได้จัดตั้งคณะกรรมการศึกษาความเป็นไปได้ในการจัดตั้งคณะสถาปัตยกรรมศาสตร์ มหาวิทยาลัยขอนแก่น ตามคำสั่งที่ 253/2523 สั่ง ณ วันที่ 13 กุมภาพันธ์ พ.ศ. 2523 ขึ้น และได้นำเสนอร่างโครงการดังกล่าวเข้าสู่การพิจารณาของสภาพัฒนาเศรษฐกิจและสังคมแห่งชาติ ฉบับที่ 5 (พ.ศ. 2525 - 2529) และได้รับพระราชกฤษฎีกาจัดตั้งคณะสถาปัตยกรรมศาสตร์ มหาวิทยาลัยขอนแก่น ตามประกาศในราชกิจจานุเบกษา เล่มที่ 105 ตอนที่ 28 ประกาศ ณ วันที่ 19 กุมภาพันธ์ พ.ศ. 2531 ฉบับพิเศษ หน้า 7
สัญลักษณ์.
สัญลักษณ์ประจำคณะสถาปัตยกรรมศาสตร์ มหาวิทยาลัยขอนแก่น คือ "หน่อไม้บนขันหมากเบ็ง" หน่อไม้ หมายถึง การพัฒนาเจริญเติบโตแตกหน่อใหม่อยู่เสมอ ขันหมากเบ็ง หรือ ขันหมากเบญจ์ คือพานพุ่มดอกไม้ที่ใช้เป็นพานพุ่มบูชาในพิธีกรรม แสดงถึงความเป็นวัฒนธรรมอีสาน โดยรวมทั้งหมดแล้วสัญลักษณ์ประจำคณะสถาปัตยกรรมศาสตร์ หมายถึง การเจริญเติบโตงอกงามบนพื้นฐานทางวัฒนธรรม
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
บุคคลที่มีชื่อเสียง.
ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
หมายเหตุ รายนามดังกล่าว จัดเรียงชื่อและนามสกุลตามตัวอักษร
คณะสัตวแพทยศาสตร์ มหาวิทยาลัยขอนแก่น

คณะสัตวแพทยศาสตร์ มหาวิทยาลัยขอนแก่น  เป็นส่วนราชการไทยระดับคณะวิชา สังกัดมหาวิทยาลัยขอนแก่น เป็นคณะวิชาที่จัดตั้งขึ้นเป็นอันดับที่ 13 ของมหาวิทยาลัยขอนแก่น และเป็นโรงเรียนสอนสัตวแพทย์ระดับปริญญา แห่งที่ 3 ของประเทศไทย และเป็นแห่งแรกที่ตั้งอยู่ในพื้นที่ภูมิภาค ปัจจุบันคณะมีจำนวนนักศึกษาทั้งในระดับปริญญาตรีและบัณฑิตศึกษา ประมาณ 542 คน (นักศึกษาระดับปริญญาตรี ประมาณ 487 คน นักศึกษาระดับปริญญาโท ประมาณ 29 คน นักศึกษาระดับปริญญาเอก ประมาณ 26 คน) บุคลากร 210 คน(สายผู้สอน 70 คน สายสนับสนุน 140 คน) 
ประวัติ.
เมื่อวันพฤหัสบดีที่ 13 มิถุนายน 2511 ที่ประชุมสภามหาวิทยาลัยขอนแก่นครั้งที่ 1/2511 มีมติรับหลักการในการจัดตั้งคณะแพทยศาสตร์และคณะสัตวแพทยศาสตร์ และในปี 2523 ได้มีคำสั่งมหาวิทยาลัยขอนแก่น ที่ 153/2523 ลงวันที่ 13 กุมภาพันธ์ 2523 แต่งตั้งคณะกรรมการการศึกษาความเป็นไปได้ในการจัดตั้งคณะสัตวแพทยศาสตร์ ผลการศึกษาเห็นว่าควรจัดตั้งคณะสัตวแพทยศาสตร์ขึ้นในมหาวิทยาลัยขอนแก่น
ในปี 2526 ได้มีคำสั่งมหาวิทยาลัยขอนแก่น ที่ 2027/2526 ลงวันที่ 18 พฤศจิกายน 2526 และคำสั่งมหาวิทยาลัยขอนแก่นที่ 2125/2526 ลงวันที่ 6 ธันวาคม 2526 แต่งตั้งคณะกรรมการและอนุกรรมการจัดตั้งคณะสัตวแพทยศาสตร์ขึ้น และมีพระราชกฤษฎีการจัดตั้งคณะสัตวแพทยศาสตร์ ประกาศในราชกิจจานุเบกษาเล่ม 103 ตอนที่ 81 ลงวันที่ 13 พฤษภาคม 2529 คณะสัตวแพทยศาสตร์เริ่มเปิดรับนักศึกษารุ่นที่ 1 ในปีการศึกษา 2530 จำนวน 40 คน ปัจจุบันมีศิษย์เก่าระดับปริญญาตรีสำเร็จการศึกษาออกไปแล้ว จำนวน 28 รุ่น ประมาณ 1,700 คน (มีศิษย์เก่าระดับปริญญาโทและปริญญาเอกที่สำเร็จการศึกษาแล้วประมาณ 130 คน) และตั้งแต่ปีการศึกษา 2563 เป็นต้นไปคณะจะรับนักศึกษาระดับปริญญาตรี รุ่นละ 72 คน 
สัญลักษณ์.
เป็นรูป
เทพยดากระหนาบองค์พระธาตุพนมอัญเชิญมิ่งมงคลประทานแก่สถาบันสถิต
เหนือขอนไม้ซึ่งสลักเป็นชื่อมหาวิทยาลัยขอนแก่น พื้นหลังตราสัญลักษณ์
เป็นสีฟ้าหม่น แบ่งเป็น 3 ช่อง มีความหมายถึง คุณธรรมของนักศึกษา 3
ประการ ได้แก่
 วิทยา คือ ความรู้ดี
 จริยา คือ ความประพฤติดี
 ปัญญา คือ ความฉลาดเกิดแต่การเรียนดีและคิดดี
 ภายใต้ตราสัญลักษณ์ มีข้อความว่า "คณะสัตวแพทยศาสตร์"
หน่วยงาน.
ปัจจุบัน คณะสัตวแพทยศาสตร์ แบ่งส่วนงานภายในออกเป็น 2 ส่วนงานย่อย คือ 1.กองบริหารงานคณะ 2. โรงพยาบาลสัตว์ 
1.กองบริหารงานคณะ แบ่งออกเป็น 4 งาน คือ
 - งานแผนและงบประมาณ
 - งานบริหารและธุรการ
 - งานห้องปฏิบัติการและสัตว์ทดลอง
 - งานวิจัยและบริการการศึกษา
2.โรงพยาบาลสัตว์ แบ่งออกเป็น 2 งาน คือ
- งานบริหารและธุรการ
- งานบริการวิชาการ
หลักสูตร.
หมายเหตุ สำหรับผู้ที่ไม่สามารถศึกษาต่อจนได้รับปริญญาสัตวแพทยศาสตรบัณฑิต อาจขอรับปริญญาวิทยาศาสตรบัณฑิตได้ โดยเป็นไปตามเงื่อนไขของคณะและมหาวิทยาลัย
โก๋แก่

โก๋แก่ เป็นยี่ห้อของขนมกินเล่นหรือขนมขบเคี้ยวชนิดถั่วในประเทศไทย ผลิตโดย บริษัท โรงงานแม่รวย จำกัด โดยวางจำหน่าย ในปี พ.ศ. 2519 ในช่วงแรกของการผลิต โก๋แก่มีแค่รสดั้งเดิม คือ รสกะทิเท่านั้น แต่ต่อมามีการพัฒนาไปยังรสชาติอื่น ๆ รวมไปถึงรสต้มยำหรือรสไก่ด้วย โก๋แก่ขายอยู่ในขวดรูปทรงกระบอกอะลูมิเนียมโดยมีหลากหลายขนาดด้วยกัน โก๋แก่ได้รับความนิยมมากจากผู้ปริโภคต่างชาติโดยถูกส่งออกไปยังต่างประเทศรวมไปถึงสหรัฐอเมริกา สหราชอาณาจักร ออสเตรเลีย เยอรมนี และจีน และยังเป็นผลิตภัณท์รายแรกๆที่เอาขนมขบเคี้ยวมาใส่กระป๋องบรรจุ 
ในปี พ.ศ. 2543 บริษัทได้รับการรับรองระบบการผลิต ISO 9001 โดยสถาบัน BVQI ตามด้วยมาตรฐาน GMP และ HACP ใน พ.ศ. 2545 โดยสถาบัน BVQI เช่นกัน
ส่วนประกอบที่สำคัญ.
ถั่วลิสง (peanuts) 50%
แป้งข้าวสาลี (wheat flour) 27%
น้ำตาล (sugar) 10%
น้ำมันพืช (vegetable oil) 5%
เกลือบริโภคเสริมไอโอดีน (iodized salt) 5%
กะทิ (coconut cream) 3%
เนื่องจากมีส่วนผสมที่เป็นอาหารที่ก่อให้เกิดภูมิแพ้ (food allergen) ระบุไว้ด้วยข้อความ " มีส่วนผสมของถั่วลิสง กลูเตนจากข้าวสาลี น้ำนม และไข่ไก่ (contain peanuts, wheat gluten, milk and egg) "
กิทเช่น สตอรีส์

กิทเช่น สตอรีส์  เป็นภาพยนตร์นอร์เวย์ในปี 2003 โดย Bent Hamer
เรื่องย่อ.
กลุ่มนักวิจัยประสิทธิภาพชาวสวีเดนมาที่นอร์เวย์เพื่อศึกษาชายชาวนอร์เวย์ เพื่อปรับปรุงประสิทธิภาพการใช้ครัวของพวกเขาโฟลเก็น นิลสัน (โทมัส นอร์สตรอม) ถูกมอบหมายให้ศึกษาพฤติกรรมของ อิซัก เบียววิก (โยอาคีม คัลเมียร์)ตามกฎของสถาบันวิจัย โฟลเก็น จะต้องนั่งอยู่บนเก้าอี้สูงในครัวของ อิซัก และสังเกตเขาจากที่นั่น โดยห้ามพูดคุยใด ๆ กับเขาแต่กลับ อิซัก หยุดใช้ครัว และสังเกต โฟลเก็น จากรูบนเพดานอย่างไรก็ตาม ชายสองคนก็ค่อย ๆ ก้าวผ่านความไม่ไว้เนื้อเชื่อใจกันหลังสงครามนอร์เวย์-สวีเดน และกลายเป็นเพื่อนกัน
แรงบันดาลใจ.
Bent Hamer รู้สึกขบขันหลังอ่านหนังสือวิจัยหลังสงครามหลายเล่มเกี่ยวกับประสิทธิภาพของแม่บ้านสวีเดน และคิดถึงการทำวิจัยดังกล่าวกับผู้ชาย
และนี่นำไปสู่การสร้างภาพยนตร์ "Kitchen Stories"
ธีมฟรอมแชฟต์

ธีมฟรอม "แชฟต์"  เป็นเพลงที่แต่งและบันทึกเสียงโดยไอแซก เฮย์สในปี ค.ศ. 1971 เพื่อประกอบภาพยนตร์เรื่อง "แชฟต์" ของเมโทร-โกลด์วิน-แมเยอร์ เป็นเพลงแนวผสมผสานระหว่างฟังค์ โซล และดิสโก 
"แชฟต์" เป็นภาพยนตร์แอคชั่นอเมริกันแนวฟิล์มนัวร์ กำกับโดยกอร์ดอน พาร์ก สร้างจากนวนิยายในชื่อเดียวกันของเออร์เนสต์ ไทดีย์แมน มีเนื้อเรื่องเกี่ยวกับนักสืบเอกชนอเมริกันผิวดำชื่อ จอห์น แชฟต์ ที่คอยช่วยเหลือประชาชนคนธรรมดาในย่านฮาร์เลมในนิวยอร์ก โดยเฉพาะหญิงสาวสวย และมักต่อสู้กับแก๊งมาเฟียอิตาลีและแก๊งคนผิวดำ ภาพยนตร์เรื่องนี้สร้างด้วยต้นทุนต่ำและประสบความสำเร็จอย่างสูง จนมีการสร้างภาคต่ออีก 2 ภาค, ภาพยนตร์ซีรีส์, ภาพยนตร์สร้างใหม่ในปี 2000 และได้รับการบรรจุใน National Film Registry โดยหอสมุดรัฐสภาอเมริกันในปี 2000 ได้รับการยกย่องเป็นภาพยนตร์เรื่องๆแรก ที่ให้บทชายผิวดำเป็นวีรบุรุษ เรียกว่าภาพยนตร์แนว "blaxploitation film" 
ธีมฟรอม "แชฟต์" มีเนื้อร้องบรรยายถึงความเท่ กล้าหาญ และเสน่ห์ทางเพศของจอห์น แชฟต์ (รับบทโดยริชาร์ด ราวด์ทรี) ซึ่งผู้กำกับภาพยนตร์ให้คำจำกัดความไว้ว่าเป็น "black private dick/who's a sex machine/to all the chicks" หลังจากภาพยนตร์ประสบความสำเร็จ เฮย์สได้บันทึกเสียงซิงเกิลวางจำหน่าย ติดอันดับหนึ่งบิลบอร์ดฮอต 100 และได้รับรางวัลออสการ์สาขาเพลงประกอบภาพยนตร์ยอดเยี่ยม ทำให้เฮย์สเป็นอเมริกันผิวดำคนแรกที่ได้รับรางวัลออสการ์ ในสาขาที่มิใช่สาขานักแสดง (ซิดนีย์ ปอยเตียร์เคยได้รับรางวัลสาขานักแสดงยอดเยี่ยมมาก่อนหน้านั้น)
ในปี 2000 ไอแซก เฮย์สได้บันทึกเสียงเพลงนี้ใหม่ เพื่อประกอบภาพยนตร์ฉบับสร้างใหม่ "แชฟต์" นำแสดงโดย ซามูเอล แอล. แจ็กสัน เจฟฟรีย์ ไรต์ คริสเตียน เบล โทนี คอลเล็ตต์ บัสตา ไรมส์ และวาเนสซา แอล. วิลเลียมส์ ในภาคนี้ซามูเอล แอล. แจ็กสัน รับบทเป็นจอห์น แชฟต์ ตำรวจนิวยอร์ก ผู้เป็นหลานชายของจอห์น แชฟต์ นักสืบเอกชนจากภาคเดิม โดยริชาร์ด ราวด์ทรี รับบทคามีโอเป็นจอห์น แชฟต์ (ผู้เป็นลุง)
สตีฟ ฮาร์เปอร์

สตีเฟน อลัน "สตีฟ" ฮาร์เปอร์  เกิดเมื่อวันที่ 14 มีนาคม ค.ศ. 1975 เป็นอดีตนักฟุตบอลชาวอังกฤษ เป็นที่รู้จักในฐานะผู้รักษาประตูของสโมสรฟุตบอลนิวคาสเซิลยูไนเต็ด ในพรีเมียร์ลีก 
สตีฟ ฮาร์เปอร์ ได้รับการบันทึกว่าเป็นนักเตะที่อยู่กับสโมสรนิวคาสเซิล ยูไนเต็ด ยาวนานที่สุด โดยเล่นให้กับสโมสรตั้งแต่ปี ค.ศ. 1993–2013 รวมระยะเวลา 20 ปี หลังจากนั้นเขาย้ายไปร่วมทีมฮัลล์ ซิตี และเลิกเล่นในปี ค.ศ.2015
เจมส์ โคเบิร์น

เจมส์ แฮร์ริสัน โคเบิร์น จูเนียร์  (31 สิงหาคม ค.ศ. 1928 - 18 พฤศจิกายน ค.ศ. 2002) เป็นนักแสดงชาวอเมริกัน มีผลงานแสดงภาพยนตร์เกือบ 40 เรื่อง ผลงานทางโทรทัศน์กว่า 100 ครั้ง ในอาชีพของเขาตลอด 45 ปี เขาแสดงในหลายบทบาท ยังเคยได้รับรางวัลออสการ์ สาขานักแสดงสมทบชายยอดเยี่ยม ในบทเกลน ไวต์เฮาส์ จากภาพยนตร์เรื่อง "Affliction"
เดอะลองแอนด์ไวน์ดิงโรด

"เดอะลองแอนด์ไวน์ดิงโรด"  เป็นเพลงบัลลาดที่เขียนโดยพอล แม็กคาร์ตนีย์ (มีเครดิตชื่อว่า เลนนอน-แม็กคาร์ตนีย์) อยู่ในอัลบั้มชุด "Let It Be" ของวงเดอะบีตเทิลส์ ถือเป็นเพลงอันดับ 1 เพลงสุดท้ายของเดอะบีตเทิลส์ในสหรัฐอเมริกา โดยขึ้นอันดับ 1 เมื่อ 23 พฤษภาคม ค.ศ. 1970 และเป็นซิงเกิลสุดท้ายของวงที่รวมตัวกันครบ 4 คน "เดอะลองแอนด์ไวน์ดิงโรด" มีเพลงหน้าเอคู่อีกเพลงคือเพลงที่ชื่อ "For You Blue" เมื่อครั้งติดอันดับ 1 บนบิลบอร์ดฮอต 100
เขตมินาโตะ (โตเกียว)

เขตมินาโตะ (; โรมาจิ: "Minato-ku") เป็น 1 ใน 23 เขตพิเศษ ตั้งอยู่ทางทิศตะวันตกเฉียงใต้ของพระราชวังหลวงโตเกียว มีพื้นที่ 20.34 ตารางกิโลเมตร ในปี พ.ศ. 2551 มีจำนวณประชากรทั้งสิ้น 217,335 คน มีความหนาแน่น 10,865 คน ต่อตารางกิโลเมตร
เขตมินาโตะเป็นเขตที่มีสถานทูตและสำนักงานใหญ่ของบริษัทชั้นนำต่าง ๆ เช่น ฮอนด้า, มิตซูบิชิเฮฟวีอินดัสทรีส์, มิตซูบิชิ มอเตอร์ส, เอ็นอีซี, โซนี่, ฟูจิตสึ, และโตชิบา 
ทั้งยังเป็นที่ตั้งของวัดโซโจจิ และ โตเกียวทาวเวอร์
ย่าน.
<templatestyles src="Col-begin/styles.css"/>
สถานทูต.
เขตมินาโตะเป็นที่ตั้งของสถานทูตมากมาย ดังนี้
สถานเอกอัครราชทูต.
<templatestyles src="Div col/styles.css"/>
ที่เปิดกระป๋อง

ที่เปิดกระป๋อง เป็นอุปกรณ์สำหรับเปิดกระป๋องโลหะ ถึงแม้ว่าการถนอมอาหารในกระป๋องโลหะจะมีมาตั้งแต่อย่างน้อยปี ค.ศ. 1772 ในเนเธอร์แลนด์ แต่ที่เปิดกระป๋องอันแรกก็เกิดขึ้นในปี ค.ศ. 1855 ในอังกฤษ และในปี ค.ศ. 1858 ในสหรัฐอเมริกา ที่เปิดเหล่านั้นได้ดัดแปลงมาจากมีด ที่เปิดกระป๋องอันแรกๆ นั้นมีลักษณะคล้ายล้อหมุนแหลม ที่จะหมุนตัดตรงขอบกระป๋อง คิดค้นขึ้นในปี ค.ศ. 1870 แต่ก็ยากในการใช้งาน จนในปี ค.ศ. 1925 ได้พัฒนาในลักษณะล้อฟันเลื่อย และเพิ่มให้ติดกับล้อตัดบริเวณริมกระป๋อง เป็นการออกแบบที่ใช้งานง่ายและเป็นหนึ่งในที่เปิดกระป๋องที่เป็นที่นิยมที่สุด
ราวช่วงสงครามโลกครั้งที่สอง ที่เปิดกระป๋องหลายแบบพัฒนาเพื่อใช้การทหาร อย่างเช่นที่เปิดกระป๋อง พี-38 และ พี-51 ที่มีการออกแบบที่เรียบง่ายและคงทน ส่วนที่เปิดกระป๋องไฟฟ้า ผลิตขึ้นในปลายคริสต์ทศวรรษ 1950 และประสบความสำเร็จอย่างดี
ผัดขี้เมา

ผัดขี้เมา เป็นอาหารที่ได้รับความนิยมเป็นจำนวนมากในประเทศไทย โดยอาหารชนิดนี้เกิดขึ้นจากการผสมผสานอาหารแบบไทยเข้ากับอาหารของชาวจีนที่ย้ายถิ่นฐานเข้ามาอยู่ในประเทศไทย (หรือชาวไทยเชื้อสายจีน) คำว่า ขี้เมา สันนิษฐานว่า เกิดจากผู้ที่ชอบดื่มสุรามักจะหากับแกล้มจากของเหลือที่มีในตู้เย็น พบผักอะไรก็เติมลงไปได้ ไม่ใคร่จะมีสูตรแน่นอนตายตัว แต่ทำออกมาแล้วอร่อย จึงเป็นที่นิยมต่อ ๆ กันมา
ผัดขี้เมาเป็นผัดก๋วยเตี๋ยวกับซีอิ๊ว น้ำปลา กระเทียม เนื้อชนิดต่าง ๆ และในบางครั้งอาจจะใส่เต้าหู้ นอกจากนี้ยังใส่พริก ถั่ว และใบโหระพา ผัดขี้เมาได้มีวิวัฒนาการเปลี่ยนนำมาทำกับวัตถุดิบชนิดใหม่ ๆ ในบางครั้งผู้ปรุงอาจจะใช้สัตว์ทะเลและพริกไทยอ่อน นอกจากนี้ ยังมีการผัดขี้เมาโดยไม่ใส่เส้น, ผัดขี้เมาโดยใส่ข้าว และการผัดโดยใส่เส้นสปาเกตตี ซึ่งเป็นเส้นแบบอิตาลี ผัดขี้เมาจึงเป็นอาหารเผ็ดต่างจากเมื่อครั้งชาวจีนเพิ่งเข้ามาพำนักในประเทศไทยและลาว
ทั้งนี้ ผัดขี้เมาจะมีความต่างจากผัดกะเพรา ผัดฉ่า ผัดเผ็ด และผัดผักรวมมิตรอยู่
สมาพันธ์ผู้ผลิตสิ่งบันทึกเสียงระหว่างประเทศ

สมาพันธ์ผู้ผลิตสิ่งบันทึกเสียงระหว่างประเทศ ((IFPI)) เป็นองค์กรตัวแทนที่เกี่ยวข้องกับอุตสาหกรรมสิ่งบันทึกเสียงทั่วโลก มีสำนักงานใหญ่ที่ลอนดอน สหราชอาณาจักร และยังมีสำนักงานท้องถิ่นอยู่ในบรัสเซลส์ ฮ่องกง ไมแอมีและมอสโคว์
มีจุดมุ่งหมายเพื่อประชาสัมพันธ์คุณค่ายของดนตรี คุ้มครองลิขสิทธิ์ให้กับผู้ผลิตเพลงและขยายไปถึงการใช้งานทางธุรกิจของดนตรี ให้บริการกับสมาชิก ในเรื่อง การให้คำแนะนำนโยบายกฎหมาย (วิ่งเต้น), การบังคับใช้กฎหมายเรื่องการต่อต้านการละเมิดลิขสิทธิ์, การฟ้องร้องและงานขึ้นทะเบียน, การวิจัยการตลาดและการสนับสนุนการสื่อสาร
เดดพูล

เดดพูล  หรือ เวด วิลสัน  เป็นตัวละครที่เป็นทหารรับจ้าง และเป็นทั้งตัวร้ายและตัวเอกปฏิลักษณ์ ปรากฏในหนังสือการ์ตูนที่จัดพิมพ์โดยมาร์เวลคอมิกส์ วาดโดยร็อบ ไลเฟลด์ และเขียนเรื่องโดยไรเฟล นิเซียซา ซึ่งเดดพูลปรากฏตัวครั้งแรกในหนังสือการ์ตูน เดอะนิวมิวแตนท์ ฉบับที่ 98 ในเดือนกุมภาพันธ์ ค.ศ. 1991
เดดพูลเป็นทหารรับจ้างผู้มีจิตใจคุ้มดีคุ้มร้าย ซึ่งปรากฏตัวครั้งแรกในฐานะวายร้ายในหนังสือการ์ตูนชุด นิวมิวแตนท์ และต่อมาในหนังสือการ์ตูนชุด เอ็กซ์ฟอร์ซ ตัวละครนี้ยังได้เป็นดารานำในหลายซีรีส์อย่างต่อเนื่อง โดยมีชื่อปรากฏร่วมกับตัวละครอื่นๆ เช่น เคเบิล เป็นต้น ทั้งนี้ เดดพูลได้รับการจัดอันดับความนิยมเป็นลำดับที่ 182 โดยนิตยสารวิซาร์ด จาก 200 รายชื่อตัวละครในหนังสือการ์ตูนที่ได้รับความนิยมตลอดกาล และได้รับการจัดอันดับความนิยมเป็นลำดับที่ 45 โดยนิตยสารเอ็มไพร์ จากตัวละครในหนังสือการ์ตูนยอดเยี่ยมที่สุดทั้ง 50 ราย
ประวัติการจัดพิมพ์.
เดดพูลได้ปรากฏตัวครั้งแรกในหนังสือการ์ตูน เดอะนิวมิวแตนท์ ฉบับที่ 98 ในเดือนกุมภาพันธ์ ค.ศ. 1991 ซึ่งในการปรากฏตัวครั้งแรกของเขา เดดพูลได้รับการจ้างวานจากทอลลิเวอร์ ในการโจมตีเคเบิล กับเหล่ามิวแตนท์สายพันธุ์ใหม่ ในช่วงต่อมาเคเบิลได้ปรากฏตัวในหนังสือการ์ตูน เอ็กซ์ฟอร์ซ ในฐานะตัวละครที่แจ้งเกิดขึ้นอีกครั้ง นอกจากนี้ เดดพูลยังได้เป็นดารารับเชิญให้ปรากฏตัวในหนังสือการ์ตูนของมาร์เวลคอมิกส์หลายเรื่อง ไม่ว่าจะเป็น อเวนเจอร์ส, แดร์เดวิล, ฮีโร่ฟอร์ไฮร์ และในปี ค.ศ. 1993 ตัวละครได้รับบทบาทสำคัญในมินิซีรีส์ของตนเอง โดยใช้ชื่อว่า เดอะเซอร์เคิล เชส ซึ่งได้รับการเขียนเรื่องโดยไรเฟล นิเซียซา และวาดลายเส้นดินสอโดย โจ มาดูเรรา การร่วมงานกันในครั้งนี้ถือได้ว่าประสบความสำเร็จ และเดดพูลได้เป็นดาราหลักในครั้งที่สอง โดยใช้ชื่อของเดดพูลเองเป็นชื่อเรื่อง ซึ่งเขียนขึ้นในปี ค.ศ. 1994 โดยมาร์ค เวด และได้รับการวาดลายเส้นดินสอโดยเอียน เชอร์ชิล
ในปี ค.ศ. 1997 เดดพูลได้รับการใช้ชื่อนี้ในการจัดพิมพ์อย่างต่อเนื่อง ซึ่งเขียนครั้งแรกโดยโจ เคลลี่ หลังจากนั้นได้มีเอ็ด แมกควินเนส มาร่วมในงานฝ่ายศิลป์ ซึ่งซีรีส์ชุดนี้ได้มีตัวละครสมทบเพิ่มขึ้นหลายราย ไม่ว่าจะเป็น ไบลด์ อัล หรือเพื่อนสนิทของเขาอย่าง วีเซล ซึ่งเดดพูลได้กลายมาเป็นตัวละครตลกล้อเลียนชุดละครที่ออกอากาศ และเป็นตัวเอกปฏิลักษณ์อย่างยิ่งของช่วงเวลานั้น
การปรากฏตัวในสื่ออื่น.
ภาพยนตร์.
เดดพูล/เวด วิลสัน ได้ปรากฏตัวในภาพยนตร์เรื่อง"เอ็กซ์เมน กำเนิดวูล์ฟเวอรีน" โดยผู้แสดงเป็นเวดคือไรอัน เรย์โนลด์ส และ เดดพูล/เวพอน XI มีผู้รับบทโดยสกอตต์ แอทคินส์ ซึ่งปรากฏตัวในฐานะนักสู้ที่มีฝีมือสูง และเป็นทหารรับจ้างเจ้าคารม ผู้ใช้ดาบคู่ที่มีความเร็วเหนือมนุษย์ ทั้งมีทักษะในการหักเหการจู่โจมจากอาวุธปืน
ในภาพยนตร์เรื่อง"เดดพูล" ตัวเวด วิลสันรับบทโดยไรอัน เรย์โนลด์สเช่นเดิม ซึ่งเนื้อเรื่องจะเป็นไปตามหนังสือการ์ตูนเกือบทุกประการ ตั้งแต่เป็นโรคมะเร็งจึงได้ร่วมทดลองเวพอนเอ็กซ์ ซึ่งทำให้มะเร็งหายไปและแข็งแกร่ง แต่ก็ทำให้หน้าตาอัปลักษณ์ เขาจึงไปเป็นทหารรับจ้างเหมือนในคอมิค ซึ่งต้องการที่จะล้างแค้นผู้ที่ทำให้เขาต้องกลายเป็นแบบนี้
วิดีโอเกม.
เดดพูลเป็นตัวละครที่ได้รับการยืนยันว่าจะเป็นตัวละครหลักของเกมต่อสู้ที่มีชื่อว่า"" ซึ่งกำลังอยู่ในช่วงระหว่างการจัดสร้าง ในการนำเสนอภาพตัวอย่างที่งาน E3 2010 เขาได้แสดงฝีมือการต่อสู้กับดังเต้ซึ่งเป็นตัวละครจากเกมเดวิลเมย์ครายที่ผลิตโดยบริษัทแคปคอม
โอเพินสตรีตแมป

โอเพินสตรีตแมป  เป็นโครงการความร่วมมือเพื่อสร้างแผนที่เสรีที่แก้ไขได้ของโลก
แผนที่ต่าง ๆ ดังกล่าว ถูกสร้างโดยข้อมูลจากอุปกรณ์ GPS แบบพกพา ภาพถ่ายทางอากาศ และแหล่งข้อมูลเสรีอื่น ๆ หรือง่าย ๆ จากความรู้ท้องถิ่น ทั้งรูปที่ถูกสร้างและกราฟิกเวกเตอร์เปิดให้ดาวน์โหลดภายใต้ "สัญญาอนุญาตครีเอทีฟคอมมอนส์แบบแสดงที่มา-อนุญาตแบบเดียวกัน 2.0" 
OpenStreetMap ได้แรงบันดาลใจจากเว็บไซต์อย่างวิกิพีเดีย ที่แผนที่แสดงปุ่ม 'แก้ไข' ที่เห็นได้อย่างชัดเจนและประวัติการแก้ไขทั้งหมดถูกบันทึกไว้ ผู้ใช้ที่ลงทะเบียนแล้วสามารถส่งปูมเส้นทาง GPS และแก้ไขข้อมูลเวกเตอร์ โดยใช้เครื่องมือแก้ไขที่มีให้
ประวัติ.
OpenStreetMap (OSM) ก่อตั้งในเดือนมิถุนายน 2004 โดย Steve Coast
ในเดือนเมษายน 2006 มูลนิธิถูกก่อตั้งขึ้นเพื่อส่งเสริมการเติบโต การพัฒนา และการแจกจ่ายข้อมูลเชิงพื้นที่ภูมิศาสตร์ และบริการข้อมูลเชิงพื้นที่ภูมิศาสตร์แก่ทุกคน
เดือนธันวาคม 2006 Yahoo! ยืนยันว่า OpenStreetMap สามารถใช้ภาพถ่ายทางอากาศของยาฮูเป็นฉากหลังเพื่อการสร้างแผนที่ได้
สัญญาอนุญาต.
ฐานข้อมูล OpenStreetMap.
ปัจจุบันใช้ Creative Commons Attribution-Share Alike 2.0
และกำลังจะเปลี่ยนเป็น Open Database License (ODbL) จาก Open Data Commons (ODC) ซึ่งเหมาะสมกว่าสำหรับชุดข้อมูลแผนที่
คณะวิทยาศาสตร์และเทคโนโลยี มหาวิทยาลัยนราธิวาสราชนครินทร์

คณะวิทยาศาสตร์และเทคโนโลยี มหาวิทยาลัยนราธิวาสราชนครินทร์ ได้รับการสถาปนาพร้อมการจัดตั้งมหาวิทยาลัย เป็นคณะที่เปิดสอนในกล่มวิชาวิทยาศาสตร์ โดยเปิดสอนหลักสูตรวิทยาศาสตร์ทั้งในระดับปริญญาตรี นอกจากนี้เป็นหน่วยงานที่พัฒนาองค์ความรู้ทางด้านวิทยาศาสตร์ ที่มีคุณภาพ เพื่อผลิตบัณฑิต วิจัย บริการวิชาการ ทำนุบำรุง ศิลปวัฒนธรรม และยึดหลักการให้โอกาสทางการศึกษา เปิดการฝึกอบรมให้แก่ชุมชน โครงการอบรม และจัดการเรียนการสอนพื้นฐานให้กับทุกคณะ ให้กับวิทยาลัยต่างๆ อีกด้วย
ประวัติ.
คณะวิทยาศาสตร์และเทคโนโลยี เมื่อแรกสถาปนามหาวิทยาลัยนราธิวาสราชนครินทร์ในปี พ.ศ. 2548 นั้นเกิดขึ้นพร้อมๆกับการจัดตั้งมหาวิทยาลัย การเรียนการสอนในสาขาวิทยาศาสตร์และเทคโนโลยี ได้รับการจัดตั้งเป็นคณะ ในสังกัดคณะคณะวิทยาศาสตร์และเทคโนโลยี ระยะแรกได้จัดการเรียนการสอนให้กับทุกคณะ ทำหน้าที่สอนวิชาเอก วิชาโท วิชาวิทยาศาสตร์และคณิตศาสตร์พื้นฐาน ให้แก่นักศึกษาหลักสูตรการศึกษาบัณฑิตในคณะวิชาต่างๆ รวมถึงหลักสูตรต่างๆ ด้วยแนวคิดดังกล่าว มหาวิทยาลัยนราธิวาสราชนครินทร์ ซึ่งจัดตั้งขึ้นโดยการหลอมรวมสถาบันการศึกษาที่มีอยู่แล้วในจังหวัดนราธิวาส และตามประกาศกิจจานุเบกษา เล่ม 123 ตอนที่ 118 ก หน้าที่ 6 วันที่ 27 พฤศจิกายน 2549 กำหนดให้จัดตั้งคณะวิทยาศาสตร์และเทคโนโลยีขึ้น เป็นส่วนราชการในมหาวิทยาลัยนราธิวาสราชนครินทร์ และนอกจากนี้แล้วยังเปิดโอกาสให้เยาวชนในท้องถิ่นเข้าศึกษาในระดับอุดมศึกษามากขึ้น เพื่อเสริมสร้างเอกภาพสันติสุขในพื้นที่สามจังหวัดชายแดนภาคใต้และความมั่นคงของชาติ
ทำเนียบคณบดี.
<table>
<tr><td> 1. ดร. ดร.สุพัฒน์ ศรีสวัสดิ์ </td><td>   </td><td> พ.ศ. 2549-ปัจจุบัน</td></tr>
</table>
ภาควิชา.
ตั้งแต่เริ่มก่อตั้งในปี พ.ศ. 2549 จนถึงปี พ.ศ. 2553 คณะวิทยาศาสตร์และเทคโนโลยีประกอบด้วย 3 ภาควิชา จัดตั้งเรียงตามลำดับดังนี้ ภาควิชาคำนวณและสารสนเทศ ภาควิชาวิทยาศาสตร์และชีวภาพ ภาควิชาวิทยาศาสตร์กายภาพ และพฤกษศาสตร์ แต่ปัจจุบันประกอบด้วย 3 ภาควิชา เนื่องจากในปี พ.ศ. 2549 ได้มีการปรับปรุงภาควิชาใหม่และสาขาเพิ่มขึ้น จึงประกอบด้วย 3 ภาควิชา ได้แก่ ภาควิชาวิทยาศาสตร์กายภาพ ภาควิชาวิทยาศาสตร์ชีวภาพ และภาควิชาวิทยาศาสตร์การคำนวณและคอมพิวเตอร์ ปัจจุบันประกอบไปด้วยสาขา
หน่วยงาน.
<templatestyles src="Col-begin/styles.css"/>
หลักสูตร.
เปิดทำการสอนหลักสูตรต่างๆ ในระดับปริญญาตรี 1 หลักสูตร ได้แก่
ระดับปริญญาตรี.
หลักสูตรวิทยาศาสตรบัณฑิต
ก่วมแดง

ก่วมแดง หรือ ไฟเดือนห้า เป็นพืชในสกุลเมเปิล วงศ์เงาะ พบในประเทศไทย พม่า และเวียดนาม
ลักษณะทางพฤกษศาสตร์.
ก่วมแดงเป็นไม้ยืนต้น ผลัดใบ สูง 12–25 เมตร ลำต้นแตกกิ่งต่ำ เรือนยอดเป็นพุ่มทรงกลมยาว เปลือกเรียบ สีเทาอมน้ำตาล ใบเดี่ยว เรียงตรงข้ามเป็นคู่สลับตั้งฉาก ใบเว้าเป็น 3 แฉก ปลายใบแหลม ขอบเรียบ โคนใบเว้าตรงรอยต่อก้านใบชัดเจน ช่อดอกสั้นออกตามปลายกิ่ง ดอกเล็ก สีขาว ฐานดอกมีต่อมน้ำหวานรูปวงกลมสีแดง ผลแห้ง รูปไข่ มักเจริญเพียงผลเดียว ส่วนบนมีปีกยาวปลายมนสีแดง ผลอีกผลส่วนใหญ่จะไม่สมบูรณ์ ค่อนข้างลีบ มีขนาดเล็กมาก แต่ละช่อมีผล 1–4 ผล ช่อผลตั้ง ชูผลขึ้นข้างบน ออกดอกเดือนพฤศจิกายน – ธันวาคม ผลแก่เดือนกุมภาพันธ์ – เมษายน
การกระจายพันธุ์และถิ่นอาศัย.
ก่วมแดงมีเขตการกระจายพันธุ์แคบ พบตามป่าดิบเขาหรือตามริมลำธารบนภูเขาหินทราย ระดับความสูง 1,300–2,200 เมตรจากระดับน้ำทะเล โดยพบในประเทศจีน (ยูนนาน) พม่า เวียดนาม และไทย ในประเทศไทยพบทางภาคเหนือที่จังหวัดเชียงใหม่ จังหวัดน่าน (อุทยานแห่งชาติดอยภูคา ภูเข้ และอุทยานแห่งชาติถ้ำสะเกิน) ภาคกลางพบที่อุทยานแห่งชาติภูหินร่องกล้า และภาคตะวันออกเฉียงเหนือที่จังหวัดเลย (อุทยานแห่งชาติภูกระดึง และเขตรักษาพันธุ์สัตว์ป่าภูหลวง)
อีวาโนเอ โบนอมี

อีวาโนเอ โบนอมี (18 ตุลาคม ค.ศ. 1873 - 20 เมษายน ค.ศ. 1951) เป็นนักการเมืองฝ่ายซ้ายและรัฐบุรุษชาวอิตาลีในช่วงก่อนและช่วงหลังสงครามโลกครั้งที่ 2 และเคยดำรงตำแหน่งนายกรัฐมนตรีแห่งราชอาณาจักรอิตาลี 2 สมัย (สมัยแรก ค.ศ. 1921-1922, สมัยที่ 2 ค.ศ. 1944 - 1945)
ซูเปอร์ฮีโร่ สควอด

ซูเปอร์ฮีโร่ สควอด  เป็นการ์ตูนทีวีแอนิเมชันที่เข้ามาฉายในประเทศไทยทางช่อง Cartoon Network ของทรูวิชั่นส์ ผลิตโดย Marvel Animation ซึ่งตัวละครในซีรีส์ชุดนี้ นำมาจาก ของเล่น ชุด Marvel Super Hero Squad action figure ที่ผลิตโดย บ. Hasbro ที่มีการนำตัวละครในโลกหนังสือการ์ตูน ของ มาเวล มานำเสนอในลักษณะที่เรียกว่า SD (Super-Deformed) ด้วยรูปลักษณ์ของตัวละครในแบบ SDนี้ ทำให้การนำเสนอ ออกในแนวทางตลกขบขันมากกว่าเนื้อหาในซีรีส์ฮีโร่เรื่องอื่นๆของทาง มาร์เวล
รายการนี้ได้นำเสนอครั้งแรกในแคนาดาทางช่องเทเลตูน ในวันเสาร์ที่ 13 กันยายน ค.ศ. 2009 เวลา 8.30 น. นำเสนอครั้งแรกในสหรัฐอเมริกาทางช่องการ์ตูนเน็ตเวิร์ค ในวันที่ 19 กันยายน ค.ศ. 2009 และนำเสนอครั้งแรกในสหราชอาณาจักรทางช่องนิคตูนส์ ในเดือนตุลาคม ค.ศ. 2009
เนื้อเรื่องย่อ.
ดร.ดูม ผู้นำแห่งเมืองวายร้าย กำลังจะใช้อำนาจของ "ดาบ อนันตพลัง" ในการยึดครองโลก เหนือน่านฟ้าของ เมืองซุปเปอร์ฮีโร่ แต่ ไอรอนแมน เข้ามาขัดขวาง ทำให้ดาบถูกทำลายและแตกออกเป็น "ผลึก อนันตพลัง" แล้วตกไปกระจัดกระจายอยู่ทั่วโลก ไอออนแมน และเหล่าซุปเปอร์ฮีโร่ในทีม จึงเริ่มการตามหา "ผลึก อนันตพลัง" แข่งกับ ดร.ดูมและสมุนวายร้าย สำหรับผลึกอนันตพลังนั้นมีพลังงานในตัวเองมากมายทำให้ใครก็ตามที่สัมผัสหรืออยู่ใกล้กับมันจะมีความเปลี่ยนแปลงต่างๆในร่างกาย ซึ่งผลึกแต่ละชิ้นจะส่งผลต่างๆกันไป เช่น แปลงร่าง, ทำให้ทรงพลัง, สติฟั่นเฟือง หรือ ระเบิด เป็นต้น
ตัวละคร.
ทีมซุปเปอร์ฮีโร่ นี้นำทีมโดย ไอรอนแมน ประจำการอยู่ที่ยานลอยฟ้าที่บินตรวจการณ์อยู่เหนือน่านฟ้าของเมืองฮีโร่ ทีมนี้ขึ้นตรงกับ หน่วย "ชิล" ซึ่งเป็นหน่วยลับของรัฐบาล ทีมชุดนี้เป็นตัวละครหลักของซีรีส์ มีหน้าที่ตามหา "ผลึก อนันตพลัง" มาเก็บรักษาไว้ ก่อนที่ ดร.ดูม จะได้ไปครอบครอง ทีมชุดนี้ประกอบไปด้วย :
ฮีโร่ อื่นๆ มีทั้งหน่วยสนันสนุน ที่มีบทบาทในซีรีส์ชุดนี้หลายครั้ง และ ฮีโร่ที่เป็นเหมือนแขกรับเชิญในตอนต่างๆของซีรีส์ :
วายร้าย อาศัยอยู่ในเมืองวายร้ายที่ติดกับเมืองซุปเปอร์ฮีโร่ มีดร.ดูมเป็นผู้นำ เมืองนี้มีสัญลักษณ์เป็นตาดวงใหญ่และมีกลุ่มควันปกคลุมรอบเมือง มีระบบบาร์เรียป้องกันภัย(แต่โดนทำลายได้เป็นประจำ)
รายชื่อตอน.
มีทั้งหมด 26 ตอน
รางวัลพุทธคุณูปการ

รางวัลพุทธคุณูปการ เป็นรางวัลเกียรติยศของสภาผู้แทนราษฎรไทย ที่มอบให้แก่บุคคล หรือหน่วยงานที่ทำคุณประโยชน์ต่อพระพุทธศาสนา เพื่อแสดงความกตัญญู และยกย่องทำคุณประโยชน์ต่อพระพุทธศาสนา
รางวัลนี้มอบโดยการกลั่นกรองจากคณะอนุกรรมาธิการการของรัฐสภา ซึ่งถือว่าเป็นตัวแทนของปวงชนชาวไทย เป็นเครื่องหมายหนึ่งที่แสดงถึงการให้ความสำคัญแก่พระพุทธศาสนาในประเทศไทยและความสำคัญของรางวัลนี้ ที่มอบให้แก่ผู้ทุ่มเททั้งกายและใจ ทั้งพระสงฆ์ บุคคลทั่วไป และองค์กร ที่มีความตั้งใจ ทุ่มเท เสียสละ และอุทิศชีวิตเพื่อพระพุทธศาสนา
ผู้ควรแก่รางวัลจะได้รับมอบโล่รางวัลพุทธคุณูปการ พร้อมด้วยประกาศเกียรติคุณจากประธานสภาผู้แทนราษฏร และประธานคณะผู้ปฏิบัติหน้าที่แทนสมเด็จพระสังฆราช ณ สถานที่ วันและเวลาตามแต่สภาผู้แทนราษฏรจะกำหนด
ความเป็นมาของการมอบรางวัลพุทธคุณูปการ.
การคัดเลือกผู้ทำคุณประโยชน์ต่อพระพุทธศาสนารางวัลพุทธคุณูปการ เริ่มในปี พ.ศ. 2552 ซึ่งเป็นปีแรกของการคัดเลือก และได้มีพิธีมอบในวันที่ 22 เมษายน พ.ศ. 2552 ในปีแรก มีผู้ได้รับโล่รางวัลพุทธคุณูปการทั้งพระสงฆ์ บุคคลทั่วไป และองค์กร จำนวนทั้งหมด 293 รางวัล แบ่งเป็น รางวัลพุทธคุณูปการประเภทวัชรเกียรติคุณ มีพระสงฆ์ได้รับรางวัล จำนวน 3 รูป ประเภทบุคคล จำนวน 3 คน ประเภทองค์กร จำนวน 1 องค์กร, รางวัลพุทธคุณูปการประเภทกาญจนเกียรติคุณ มีพระสงฆ์ได้รับรางวัลจำนวน 46 รูป ประเภทบุคคล จำนวน 24 คน ประเภทองค์กร จำนวน 7 องค์กร, รางวัลพุทธคุณูปการประเภทรัชตเกียรติคุณ มีพระสงฆ์ได้รับรางวัลจำนวน 120 รูป ประเภทบุคคล จำนวน 66 คน และประเภทองค์กรจำนวน 23 องค์กร
การพิจารณามอบรางวัลพุทธคุณูปการ.
รางวัลพุทธคุณูปการ เป็นรางวัลเกียรติยศที่คณะกรรมาธิการการศาสนา ศิลปะและวัฒนธรรม สภาผู้แทนราษฎร พิจารณามอบให้แก่ผู้ที่ทำคุณประโยชน์ต่อพระพุทธศาสนา เพื่อส่งเสริมยกย่องคุณความดีและประกาศเกียรติคุณแด่บุคคล องค์กร และหน่วยงาน ที่บำเพ็ญประโยชน์ต่อพระพุทธศาสนาให้ปรากฏแก่พุทธศาสนิกชนโดยทั่วไป เป็นแบบอย่างแก่สังคม เพื่อเป็นเกียรติ เป็นกำลังใจ และเป็นการแสดงกตัญญูต่อ ผู้ตั้งใจทุ่มเทในบำเพ็ญประโยชน์ต่อพระพุทธศาสนา ผู้มีศีลาจารวัตรอันดีงาม จนเป็นที่ประจักษ์แก่บุคคลทั่วไปว่าไม่มีประวัติด่างพร้อยและสมควรแก่การยกย่อง และ เป็นผู้ธำรงไว้ซึ่งความเป็นพุทธศาสนทายาทหรือเป็นต้นแบบของพุทธบริษัทที่ดี ซึ่งได้ผ่านการเสนอชื่อการพิจารณาคัดเลือกกลั่นกรองจากที่ประชุมคณะอนุกรรมาธิการกิจการพระพุทธศาสนา ใน คณะกรรมาธิการการศาสนา ศิลปะและวัฒนธรรม สภาผู้แทนราษฎร และการอนุมัติจากที่ประชุมคณะกรรมาธิการการศาสนา ศิลปะและวัฒนธรรม สภาผู้แทนราษฎร
ประเภทของการคัดเลือกผู้สมควรได้รับรางวัลพุทธคุณูปการ.
จากประกาศคณะกรรมาธิการการศาสนา ศิลปะและวัฒนธรรม ว่าด้วยหลักเกณฑ์การคัดเลือกบุคคลเข้ารับรางวัลพุทธคุณูปการ พ.ศ. 2552 คณะกรรมาธิการการศาสนา ศิลปะและวัฒนธรรม สภาผู้แทนราษฏร ได้แบ่งประเภทการคัดเลือกออกเป็น 3 ระดับ คือ
นอกจากนี้ ยังมีการมอบใบประกาศเกียรติคุณพุทธคุณูปการแก่พระเถรานุเถระผู้ดำรงตำแหน่งสังฆาธิการสำคัญ ๆ ด้วย ซึ่งไม่นับเข้าในระดับรางวัลดังกล่าวข้างต้น แต่เป็นการมอบถวายเพื่อเป็นการยกย่องและแสดงความกตัญญูในฐานะผู้ปฏิบัติหน้าที่ปกครองในทางคณะสงฆ์และธำรงไว้ซึ่งสถาบันพระพุทธศาสนา
โรงเรียนเชียงคำวิทยาคม

โรงเรียนเชียงคำวิทยาคม เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาพะเยา จังหวัดพะเยา
ประวัติและความเป็นมา.
เริ่มก่อตั้งเมื่อ พ.ศ. 2503 เปิดทำการสอนแบบสหศึกษา ฝากเรียนที่โรงเรียนเชียงคำ (เชียงคำน้อย) สังกัดกองการประถมศึกษา กระทรวงศึกษาธิการ โดยมีนายฉไน มูลสถาน เป็นอาจารย์ใหญ่
ต่อมาย้ายมาที่ตั้งปัจจุบัน เมื่อวันที่ 4 มกราคม 2504 มีอาคารเรียน จำนวน 1 หลัง 4 ห้องเรียน โดยพื้นที่ตั้งเป็นบริเวณที่ผู้ปกครองได้รวบรวมเงินซื้อบริจาค จำนวน 24 ไร่ ต่อมา พ.ศ. 2520 กรมสามัญศึกษา ได้รวมโรงเรียนเชียงคำ เข้ากับโรงเรียนเชียงคำวิทยาคม ทำให้โรงเรียนมีพื้นที่จำนวน 3 แปลง คือ ที่ตั้งของโรงเรียนปัจจุบัน จำนวน 42 ไร่ แปลงที่ 2 ที่ตั้งบ้านพักครู จำนวน 1 ไร่ 2 งาน และแปลงที่ 3 ที่ตั้งบ้านพักครู จำนวน 17 ไ ร่ รวมพื้นที่ทั้งหมด 60 ไร่ 2 งาน
ปัจจุบัน ตั้งอยู่บ้านเลขที่ 4 หมู่ 8 ตำบลหย่วน อำเภอเชียงคำ จังหวัดพะเยา เปิดทำการสอนระดับมัธยมศึกษาปีที่ 1- 6 ผู้อำนวยการโรงเรียนคนปัจจุบัน ชื่อนายสงกรานต์ บุญมี
สารสนเทศศาสตร์สังคม

สารสนเทศศาสตร์สังคม (social informatics) เป็นการศึกษาเครื่องมือการสื่อสารและสารสนเทศในบริบทวัฒนธรรมและสถาบัน
หรือการศึกษาแบบสหวิทยาการของการออกแบบ การใช้ และผลที่ตามมาจากเทคโนโลยีสารสนเทศ ซึ่งคำนึงถึงการปฏิสัมพันธ์ระหว่างเทคโนโลยีเหล่านั้นกับบริบททางสถาบันและทางวัฒนธรม
ด้วยความเป็นสหวิทยาการของมัน สารสนเทศศาสตร์สังคมเป็นส่วนหนึ่งของการวิจัยเชิงเศรษฐกิจสังคม ที่พิเคราะห์วิถีที่สิ่งประดิษฐ์ทางเทคโนโลยีและบริบททางสังคมของมนุษย์นั้นได้ร่วมกันสถาปนาเทคโนโลยีสารสนเทศและการสื่อสารทั้งมวลขึ้นมา
ด็อกเตอร์ชิวาโก้ (ภาพยนตร์)

ด็อกเตอร์ชิวาโก  เป็นภาพยนตร์เอพิคที่กำกับโดยเดวิด ลีน ดัดแปลงจากนวนิยายในชื่อเดียวกันของโบรัส ปัสเตร์นัค ที่ตีพิมพ์ครั้งแรกเป็นภาษารัสเซียในอิตาลีเมื่อ ค.ศ. 1957 
ด็อกเตอร์ชิวาโกเป็นภาพยนตร์ชีวิต ภาพยนตร์รัก และภาพยนตร์สงคราม ที่มีเนื้อหาเกี่ยวนายแพทย์และกวีชาวรัสเซียชื่อ นายแพทย์ยูริ อังเดรเยวิช ชิวาโก และความรักที่มีต่อหญิงสาวสองคน คือ ลาริซซา "ลารา" แอนติโปวา และ ทันยา โกรมีโก ฉากหลังในเรื่องกินเวลาหลายสิบปี ตั้งแต่สงครามโลกครั้งที่หนึ่ง การปฏิวัติรัสเซีย สงครามกลางเมืองรัสเซีย ไปจนถึงการโค่นล้มพระเจ้าซาร์นิโคลัสที่ 2 และสถาปนาสหภาพโซเวียต ตั้งแต่ทศวรรษ 1910 จนถึง ทศวรรษ 1950
ภาพยนตร์ได้รับการเสนอชื่อเข้าชิงรางวัลออสการ์ 10 สาขา และได้รับรางวัล 5 สาขา และได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา ในปีนั้น
เผยแพร่.
ภาพยนตร์นี้เผยแพร่ในโรงภาพยนตร์ในวันที่ 22 ธันวาคม ค.ศ. 1965 โดยทำรายได้ในสหรัฐและแคนาดาที่ 111.7 ล้านดอลลาร์สหรัฐ ทำให้เป็นภาพยนตร์ที่ทำรายได้สูงสุดใอันดับ 2 ใน ค.ศ. 1965 โดยเป็นภาพยนตร์ที่ทำรายได้สูงสุดตลอดกาลอันดับ 8 หลังปรับค่าเงินเฟ้อ ภาพยนตร์นี้ขายตั๋วในสหระฐและแคนาดาได้ประมาณ 124.1 ล้านใบ เทียบเท่า 1.1 พันล้านดอลลาร์สหรัฐหลังปรับค่าเงินเฟ้อใน ค.ศ. 2018
นอกจากนี้ ภาพยนตร์นี้ยังเป็นภาพยนตร์ที่ทำรายได้สูงสุดทั่วโลกอันดับ 9 หลังปรับค่าเงินเฟ้อ โดยขายตั๋วได้ประมาณ 248.2 ล้านใบทั่วโลก เทียบเท่า 2.1 พันล้านดอลลาร์สหรัฐหลังปรับค่าเงินเฟ้อใน ค.ศ. 2014
คอยวูล์ฟ

คอยวูล์ฟ  เป็นคำที่ใช้เรียกลูกผสมระหว่างไคโยตี ("Canis latrans") และหมาป่า ("Canis lupus") หรือหมาป่าแดง ("Canis lupus rufus") หมาป่าและไคโยตีสามารถให้กำเนิดลูกผสมที่สามารถสืบพันธุ์ได้ ถึงเกิดคำถามที่ว่าหมาป่าทั้ง 2 ชนิดควรแยกออกจากกันเป็นคนละชนิดหรือไม่ มีการทดลองผสมข้ามชนิดในประเทศเยอรมนี ระหว่างพุดเดิลและไคโยตี และหมาป่า, หมาใน ผลที่ได้คือลูกผสมไคโยตีมีโอกาสเป็นหมันสูงขึ้น มีปัญหาการส่งผ่านพันธุ์กรรมทำให้เป็นโรคภัยไข้เจ็บทางพันธุ์กรรมสูงขึ้นหลังจาก 3 รุ่นที่ผสมกันระหว่างลูกผสม ไม่เหมือนกับลูกผสมหมาป่า จึงสามารถสรุปได้ว่าสุนัขบ้านและหมาป่าเป็นสปีชีส์เดียวกันและไคโยตีเป็นชนิดที่แยกออกมา
คอยวูล์ฟมีขนาดอยู่ระหว่างกลางของพ่อและแม่ มีขนาดใหญ่กว่าไคโยตีแต่เล็กกว่าหมาป่า จากการศึกษาพบว่าจาก 100 ตัวอย่างของไคโยตีในรัฐเมน มี 22 ตัวที่มีบรรพบุรุษเป็นหมาป่าถึงครึ่งหนึ่งหรือมากกว่าเล็กน้อย และมี 1 ตัวที่เหมือนหมาป่าถึง 89 % มีทฤษฎีที่เสนอว่าไคโยตีตะวันออกที่มีขนาดใหญ่ในประเทศแคนนาดาเป็นลูกผสมของไคโยตีตะวันตกที่มีขนาดตัวเล็กกว่ากับหมาป่าที่พบและจับคู่กันในทศวรรษที่ผ่านเมื่อไคโยตีตะวันตกอพยพไปสู่นิวอิงแลนด์ นักวิทยาศาสตร์บางคนคิดว่าหมาป่าแดงเป็นลูกผสมระหว่างไคโยตีและหมาป่ามากกว่าที่จะเป็นชนิด หลักฐานที่สำคัญคือจากการทดสอบพันธุกรรมแสดงว่าหมาป่าแดงมีรูปแบบของยีนต่างจากหมาป่าและไคโยตีเพียง 5 % การคำนวณระยะห่างทางพันธุกรรมแสดงว่าหมาป่าแดงอยู่ระหว่างกลางของไคโยตีและหมาป่า และมันคล้ายกับลูกผสมหมาป่าและไคโยตีในตอนใต้ของรัฐควิเบกและรัฐมินนิโซตา การวิเคราะห์ไมโทคอนเดรีย DNA แสดงว่าประชากรของหมาป่าแดงมีลักษณะเด่นของไคโยตีในต้นกำเนิด นักวิจัยในทางตะวันออกเฉียงเหนือของประเทศแคนนาดากล่าวว่าคอยวูล์ฟกำลังเพิ่มจำนวนขึ้นในพื้นที่ตะวันออกเฉียงเหนือ
คอยวูล์ฟมีลักษณะการล่าเหมือนหมาป่าคือล่าเป็นฝูงมีความก้าวร้าวสามารถล่าเหยื่อขนาดใหญ่อย่างกวางได้ และมีลักษณะของไคโยตีคือไม่กลัวคน และดูเหมือนว่าจะฉลาดกว่าไคโยตี
รายชื่อตัวละครในแขนกล คนแปรธาตุ

รายชื่อตัวละครใน แขนกล คนแปรธาตุ ทั้ง 2 ภาค; อนิเมะปี 2003 และอนิเมะปี 2009(เหมือนในมังงะ)
ตัวละครหลัก.
เอ็ดเวิร์ด เอลริค.
ฉายา นักเล่นแร่แปรธาตุเหล็กไหล
เด็กหนุ่มที่ถูกชิงขาซ้ายไปจากการใช้วิชาชุบชีวิตมนุษย์และจ่ายแขนขวาไปอีกเพื่อนำวิญญาณน้องชายกลับมา โดยต่อมาได้รับการต่อแขนเทียมและขาเทียมที่เรียกว่าออโต้เมล์ จากนั้นจึงฟื้นฟูร่างกายจนได้รับเลือกเป็นนักเล่นแร่แปรธาตุที่อายุน้อยที่สุดในประวัติศาสตร์แห่งราชอาณาจักร ออกเดินทางและค้นคว้าความเป็นไปได้ทุกรูปแบบที่จะนำร่างกายของตัวเองและของน้องชายกลับคืนมา มีผมสีทองและดวงตาสีทองซึ่งได้มาจากโฮเอนไฮม์ผู้เป็นพ่อ แต่ปมด้อยหนึ่งเดียวคือตัวเตี้ยเนื่องจากไม่ยอมดื่มนม รวมถึงข้อสันนิษฐานว่าเป็นเพราะตัวเองต้องแบกรับชีวิตของอัลทำให้การเติบโตตามปกตินั้นถูกเอาไปบวกกับน้องชายจึงถ่วงสภาพร่างกายให้โตช้าลง จึงมักถูกล้อเรื่องส่วนสูงจากทั้งคนรอบข้างและศัตรูอยู่เนืองๆ
อุปนิสัย
เฉลียวฉลาดและไหวพริบดี แต่ไม่ใช่คนสุขุมเยือกเย็น เลือดร้อนตามประสาเด็กวัยรุ่น หากตั้งใจจะทำอะไรก็จะมุ่งมั่นไม่เคยก้าวออกนอกเส้นทางนั้นและมักตัดสินใจทำอะไรในแบบที่คนรอบข้างนึกไม่ถึงอยู่เสมอ ไม่เคยยอมรับโฮเอนไฮม์เพราะคิดว่าการที่โฮเอนไฮม์ออกจากบ้านไปและไม่เคยย้อนกลับมาดูแลครอบครัวทำให้แม่ที่สุขภาพไม่ค่อยดีต้องป่วยเสียชีวิตไป และไม่ยอมเรียกโฮเอนไฮม์ว่าพ่อนับตั้งแต่นั้น ทว่าในตอนสุดท้ายก็กลับมาเรียกว่าพ่อเมื่อโฮเอนไฮม์เสนอจะจ่ายชีวิตตนเพื่อเป็นการแลกเปลี่ยนกับร่างกายของอัลฟองเซ่
อัลฟองเซ เอลริค.
น้องชายของเอ็ดเวิร์ด เอลริค เมื่อครั้งที่ชุบชีวิตแม่ ก็ถูกจ่ายค่าแลกเปลี่ยนด้วยร่างกายทั้งหมดให้กับแม่ของตนเอง แต่สุดท้ายกลับคืนชีพให้สิ่งมีชีวิตไม่สมประกอบ สูญเสียร่างกายและวิญญาณในประตูแห่งแก่นแท้ แต่ถูกซื้อกลับมาจากความตายด้วยแขนของเอ็ดพี่ชายที่จ่ายเพื่อแลกเฉพาะวิญญาณของอัลกลับมาและนำบรรจุสู่ภาชนะใหม่คือชุดเกราะที่มีสัญลักษณ์เป็นตราโลหิตเพื่อตรึงวิญญาณไว้ ส่วนร่างเนื้อยังคงอยู่ที่ระหว่าง ประตูแห่งแก่นแท้กับประตูแห่งโลก เป็นเด็กหนุ่มที่มีผมสีทองเหมือนพ่อ แต่ดวงตาสีเขียวเข้มเหมือนแม่ ถึงแม้เอ็ดเวิร์ดจะไม่ยอมเรียกโฮเอนไฮม์ว่าพ่อ แต่อัลก็ยังเรียกอยู่
อุปนิสัย
อ่อนโยน ร้องไห้ง่าย แต่กลับมาเข้มแข็งได้อย่างรวดเร็ว รักและห่วงพี่ชาย คอยเป็นคู่มือซ้อมและคิดหาวิธีนำร่างเดิมกลับมากับเอ็ด
ฟาน โฮเอินไฮม์.
(Hohenheim) เป็นพ่อของ เอ็ดและอัล ในอดีตเป็นทาสหมายเลข23 ของอาณาจักรโบราณครูเซลเสส(Cruzelces) แต่ด้วยคำลวงของโฮมุนครุสจึงทำการแปรธาตุมนุษย์ขึ้นมาทำให้กลายเป็นศิลานักปราชญ์ในรูปแบบมนุษย์และเป็นอมตะด้วยพลังชีวิตของชาวครูเซลเซสทั้ง 536,329 คน สุดท้ายใช้พลังของศิลานักปราชญ์จนหมดและกลับไปสิ้นใจที่หน้าหลุมศพของทริชา
ตัวละครหลักอื่นๆ.
ทีมของรอย มัสแตง.
เป็นหน่วยพิเศษที่ตั้งขึ้นมาโดยรอย มัสแตง ทหารทั้งหมดขึ้นตรงต่อรอย มัสแตง เป็นผู้ปฏิบัติการก่อการปฏิวัติยึดเซ็นทรัลเมื่อคิง แบรดลี่ย์ไม่อยู่ โดยแต่ละคนได้ถูกแทนตำแหน่งในหมากรุกโดยรอย
พวกของท่านพ่อ.
สิ่งมีชีวิตกึ่งอมตะที่ถูกสร้างจากพลังของศิลานักปราชญ์ โดยตัวมวลศาลคือศิลานักปราชญ์ที่มีชีวิตถึงถูกโจมตีสาหัสถึงตายก็ฟื้นตัวกลับมาได้แต่มีขีดจำกัด กับสืบพันธุ์ไม่ได้
ฆิเมนา นาบาร์เรเต

ฆิเมนา นาบาร์เรเต โรเซเต  เป็นนางงามจักรวาลคนที่ 59 และถือเป็นนางงามจักรวาลคนที่ 2 จากเม็กซิโกต่อจากลูปิตา ยอนส์ เธอได้รับตำแหน่งเมื่อวันที่ 23 สิงหาคม พ.ศ. 2553 ที่มันดาเลย์เบย์ รีสอร์ตแอนด์กาสิโน เมืองลาสเวกัส รัฐเนวาดา สหรัฐอเมริกา
โมจิ

โมจิ (; โรมาจิ: "mochi") เป็นอาหารชนิดหนึ่งของญี่ปุ่นที่ทำจากข้าวเหนียว ตัดเป็นก้อน สามารถนำไปประยุกต์ทำขนมได้หลายชนิด ในญี่ปุ่น แต่ละปีจะมีประเพณีตำโมจิซึ่งเป็นการนำข้าวเหนียวญี่ปุ่นที่นึ่งเสร็จใหม่ ๆ มาตำ ปัจจุบันไม่ค่อยมีให้เห็นบ่อยนัก
วิธีการทำ.
การทำโมจินั้นเริ่มจากการนำข้าวเหนียวไปนึ่งให้สุกแล้วนำมาตำให้เหนียวขึ้นก็จะได้โมจิสด
ขนมที่ทำจากโมจิ.
แป้งโมจินำไปย่างหรือทำให้สุกก่อนราดด้วยน้ำเชื่อม หรือทำขนมอื่น ๆ เช่น ถั่วแดงกวน มีชื่อเรียกต่างกัน เช่น
ขนมญี่ปุ่นเกือบทุกประเภทมีการใช้โมจิเป็นส่วนผสมหลัก
ภาษาโอย

ภาษาโอย (Oy) มีผู้พูดทั้งหมด 14,947 คน (พ.ศ. 2538) ในแขวงอัตตะปือ ประเทศลาว บริเวณที่ราบโบโลเวน ใกล้ปากเซ 80% พูดได้เพียงภาษาเดียว อยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อย บะห์นาริก
ภาษาสอก

ภาษาสอก มีผู้พูดทั้งหมด 1,600 คน (พ.ศ. 2524) ในแขวงอัตตะปือ ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก ใกล้เคียงกับภาษาโอย ภาษาซะปวน และภาษาเจ็ง
ภาษาสุ

ภาษาสุ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก มีผู้พูด 2,360 คน (พ.ศ. 2543) ในแขวงอัตตะปือ ประเทศลาว
กลุ่มภาษาคอเคซัสตะวันตกเฉียงเหนือ

กลุ่มภาษาคอเคซัสตะวันตกเฉียงเหนือ (Northwest Caucasian languages) หรือกลุ่มภาษาปอนติก หรืออับคาซ-อะดืยเก เป็นกลุ่มของภาษาที่ใช้พูดในเทือกเขาคอเคซัส โดยเฉพาะในรัสเซีย จอร์เจีย และตุรกี และมีผู้พูดภาษาเหล่านี้กลุ่มเล็กๆในตะวันออกกลาง ทางยูเนสโกจัดให้ภาษาทั้งหมดอยู่ในช่วง "เสี่ยงต่อการสูญหาย" หรือ "เสี่ยงต่อการสูญหายอย่างมาก"
ลักษณะสำคัญ.
กลุ่มภาษานี้ทั้งหมดมีเสียงสระน้อย (2 หรือ 3 เสียง) แต่มีเสียงพยัญชนะมาก ตัวอย่างเช่น ภาษาอูบึกมีสระเพียง 2 เสียง แต่ถือเป็นภาษาที่มีเสียงพยัญชนะมากที่สุดสำหรับภาษาที่อยู่นอกเขตแอฟริกาตอนใต้ ซึ่งนักภาษาศาสตร์สันนิษฐานว่าการเกิดเสียงพยัญชนะจำนวนมากเกิดจากการรวมกันของเสียงพยัญชนะที่อยู่ใกล้เคียงกันหรือกับเสียงพยัญชนะที่กลายมาจากเสียงกึ่งสระและควบรวมกันกลายเป็นพยัญชนะใหม่ และอาจเกิดจากระบบอุปสรรคในไวยากรณ์สมัยโบราณ ที่เสียงพยัญชนะที่เป็นอุปสรรคควบรวมกับพยัญชนะอีกตัวกลายเป็นเสียงพยัญชนะใหม่ เช่นกัน
ไวยากรณ์.
ภาษาในกลุ่มภาษาคอเคซัสตะวันตกเฉียงเหนือมีระบบนามแบบการกที่เรียบง่าย แต่มีระบบของคำกริยาที่ซับซ้อนจนดูเหมือนว่าโครงสร้างของประโยคทั้งหมดรวมอยู่ภายในคำกริยา
การจัดจำแนก.
ภาษาในกลุ่มนี้มี 5 ภาษาคือ ภาษาอับฮาเซีย ภาษาอบาซา ภาษากาบาร์เดียหรือภาษาเซอร์คาเซียตะวันออก ภาษาอะดืยเกหรือเซอร์คาเซียตะวันตก และภาษาอูบึกซึ่งตายแล้ว
ความสัมพันธ์กับภาษาอื่น.
ความเชื่อมโยงกับภาษาฮัตติก.
ในอดีตจนถึง 1,257 ปีก่อนพุทธศักราช บริเวณอนาโตเลียรอบๆฮัตตูซา ซึ่งต่อมาถูกยึดครองโดยชาวฮิตไตต์ เคยเป็นดินแดนของชาวฮัตเตียนมาก่อน ซึ่งพูดภาษาที่ไม่ใช่ตระกูลภาษาอินโด-ยุโรเปียน และไม่เกี่ยวข้องกับภาษาฮิตไตต์ ภาษาฮัตติกที่เป็นภาษาโดดเดี่ยวนี้อาจจะมีความเกี่ยวข้องกับกลุ่มภาษานี้ได้
ความเชื่อมโยงกับตระกูลภาษาอินโด-ยุโรเปียน.
กลุ่มภาษาคอเคซัสตะวันตกเฉียงเหนืออาจเคยมีความเกี่ยวข้องกับตระกูลภาษาอินโด-ยุโรเปียนมาก่อนเมื่อ 12,000 ปีก่อนหน้านี้ โดยมีภาษษปอนดิกดั้งเดิมเป็นภาษาในยุคเริ่มแรกแต่แนวคิดนี้ไม่ได้รับการยอมรับเท่าใดนัก
ความเชื่อมโยงกับกลุ่มภาษาคอเคซัสเหนือ.
นักภาษาศาสตร์ส่วนใหญ่รวมกลุ่มภาษาคอเคซัสตะวันตกเฉียงเหนือเข้ากับกลุ่มภาษาคอเคซัสตะวันออกเฉียงเหนือเป็นกลุ่มภาษาคอเคซัสเหนือแต่ความเชื่อมโยงของภาษาสองกลุ่มนี้มีไม่มากนัก
ความเชื่อมโยงระดับสูง.
มีนักภาษาศาสตร์บางคนพยายามเชื่อมโยงในระดับที่สูงกว่านี้ เช่นเชื่อมโยงเข้ากับภาษาเดเน-คอเคเซียน ภาษาบาสก์ ภาษาบูรูศัสกี ภาษาเยนิสเซียน ตระกูลภาษาจีน-ทิเบต เป็นต้น นอกจากนั้นยังมีความพยายามเชื่อมโยงกับตระกูลภาษาอินโด-ยุโรเปียน ตระกูลภาษายูราลิก ตระกูลภาษาอัลไตอิก ตระกูลภาษาคาร์ทเวเลียน แต่ยังไม่มีข้อสรุปแน่ชัด
ที่นี่ไทยพีบีเอส

ทันโลก กับ Thai PBS ชื่อเดิมคือ ที่นี่ ทีวีไทย ที่นี่ Thai PBS และ ทันโลก กับ ที่นี่ Thai PBS เป็นรายการโทรทัศน์ประเภทรายงานข่าว เหตุการณ์ปัจจุบันและสัมภาษณ์ ในเชิงเจาะลึกหรือวิเคราะห์ ออกอากาศทุกวันจันทร์ - วันศุกร์ เวลา 21:00 - 21:30 น. ทางไทยพีบีเอส ผลิตโดย สถานีโทรทัศน์ไทยพีบีเอส โดยพัฒนามาจากรายการ ตอบโจทย์ ที่ออกอากาศในช่วงแรกของการเปิดสถานีตั้งแต่วันที่ 15 กุมภาพันธ์ พ.ศ. 2551 - 30 พฤษภาคม พ.ศ. 2551 โดยช่วงนั้นออกอากาศเพียงครึ่งชั่วโมง คือ เวลา 21.30 - 22.00 น. และได้กลายเป็นหนึ่งช่วงรายการ ดำเนินรายการโดย พงศธัช สุขพงษ์ ณัฏฐา โกมลวาทิน วราวิทย์ ฉิมมณี และช่วง ตอบโจทย์ Thai PBS ดำเนินรายการหลักโดย ก่อเขต จันทเลิศลักษณ์ ร่วมกับผู้ประกาศข่าวไทยพีบีเอสคนอื่นๆ ได้แก่ จีรชาตา เอี่ยมรัศมี
สำหรับรายการ ที่นี่ Thai PBS เริ่มออกอากาศเป็นครั้งแรก เมื่อวันจันทร์ที่ 2 มิถุนายน พ.ศ. 2551 (โดยออกอากาศต่อจาก ที่นี่ ทีวีไทย และ ตอบโจทย์ข่าว) และได้มีการปรับเปลี่ยนรูปแบบรายการ และเวลาการออกอากาศมาเป็นระยะ ส่วนช่วง ตอบโจทย์ เริ่มออกอากาศเป็นครั้งแรก เมื่อวันศุกร์ที่ 15 กุมภาพันธ์ พ.ศ. 2551 และตั้งแต่วันที่ 1 มกราคม พ.ศ. 2556 - 18 มีนาคม พ.ศ. 2556 ช่วงตอบโจทย์ได้แยกตัวจากรายการ โดยโอนย้ายการกำกับดูแลช่วงตอบโจทย์ ที่เดิมกำกับดูแลโดยสำนักข่าว ส.ส.ท. โอนไปอยู่กับสำนักรายการ ส.ส.ท. แทน และตั้งเป็นรายการอีกรายการหนึ่งคือ ตอบโจทย์ประเทศไทย ซึ่งมี นาย ภิญโญ ไตรสุริยธรรมา เป็นผู้ดำเนินรายการ ซึ่งหลังจากเกิดความขัดแย้งในการออกอากาศรายการ ตอบโจทย์ประเทศไทย จนนายภิญโญประกาศยุติการทำรายการ สำนักข่าว ส.ส.ท. จึงได้รับรายการนี้โอนย้ายคืนมาดำเนินการต่อตั้งแต่วันที่ 19 มีนาคม พ.ศ. 2556 โดยมีเปลี่ยนชื่อรายการเป็น ตอบโจทย์ Thai PBS และมีผู้ประกาศข่าวไทยพีบีเอส รวมถึงผู้ดำเนินรายการรับเชิญ สลับเปลี่ยนหมุนเวียนกันทำรายการ ได้แก่ จีรชาตา เอี่ยมรัศมี,ดาริน คล่องอักขระ (ในประเด็นด้านข่าวอากาศและภัยพิบัติ),อรอุมา เกษตรพืชผล,พิมพิมล ปัญญานะ เป็นต้น
ในวันที่ 3 มิถุนายน พ.ศ. 2556 รายการ ที่นี่ Thai PBS ได้มีการปรับปรุงรายการใหม่ ปรับไตเติ้ลรายการ ฉาก และกราฟิกการออกอากาศ, นำช่วง "วาระประเทศไทย" กลับมาออกอากาศแทนช่วงข่าวค่ำ, คงช่วงอินไซด์ อาเซียนเอาไว้, เพิ่มช่วง "คิดยกกำลังสอง กับ Commentators" (ต่อมาเปลี่ยนชื่อช่วงให้สั้นลงเหลือเพียง "คิดยกกำลังสอง") การเปลี่ยนแปลงรูปแบบรายการครั้งนี้ได้มีการนำรายการ "ตอบโจทย์ Thai PBS" กลับมาออกอากาศรวมเป็นช่วงหนึ่งในรายการ "ที่นี่ Thai PBS" ด้วย ซึ่งการเปลี่ยนแปลงรูปแบบรายการในครั้งนี้ทำให้รวมเวลาออกอากาศรายการกลายเป็น 75 นาที (21.15 - 22.30 น.)
และตั้งแต่วันที่ 30 กันยายน พ.ศ. 2556 ณัฏฐา โกมลวาทิน ผู้ดำเนินรายการหลักได้ลาพักการทำรายการชั่วคราว เพื่อไปศึกษาต่อตามโปรแกรม Eisenhower Fellowships 2013 Southeast Asia Program (SEARP) ณ ประเทศสหรัฐอเมริกา เป็นเวลา 50 วัน ทั้งนี้มีผู้ดำเนินรายการแทนเป็นการชั่วคราว คือ ก่อเขต จันทเลิศลักษณ์ ดำเนินรายการหลัก และ จีรชาตา เอี่ยมรัศมี ดำเนินรายการช่วง "คิดยกกำลังสอง" อย่างไรก็ตาม ณัฏฐา โกมลวาทิน ก็ได้ทำหน้าที่ผู้สื่อข่าว ทำรายงานข่าวจากสหรัฐอเมริกาเข้ามาออกอากาศในรายการอย่างสม่ำเสมอ
RAW

RAW อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โรงเรียนอนุบาลราชบุรี

โรงเรียนอนุบาลราชบุรี  ตั้งอยู่เลขที่ 411 ถนนยุติธรรม ตำบลหน้าเมือง อำเภอเมืองราชบุรี จังหวัดราชบุรี สังกัดสำนักงานคณะกรรมการการศึกษาขั้นพื้นฐาน เขตพื้นที่การศึกษาราชบุรี เขต 1 เปิดสอนตั้งแต่ประดับชั้นอนุบาลปีที่ 2 ถึงชั้นประถมศึกษาปีที่ 6, แผนก English Program และ แผนก Chinese Program
ข้อมูลทั่วไป.
ปัจจุบันโรงเรียนมีข้อมูลเกี่ยวกับจำนวนนักเรียน ดังนี้
ประวัติ.
พ.ศ. 2563 นางสาวอัมพร คำอาจ อดีตผู้ช่วยผู้อำนวยการโรงเรียนอนุบาลราชบุรีสนับสนุนงบประมาณเครื่องเสียงในอาคารอเนกประสงค์ เป็นเงินทั้งสิ้น 250,000 บาท
จัตุรัสนาโวนา

จัตุรัสนาโวนา  เป็นจัตุรัสแห่งหนึ่งในกรุงโรม เคยเป็นสนามกีฬาโรมันโบราณในคริสต์ศตวรรษที่ 1 ที่ชื่อว่า Stadium of Domitian ซึ่งชาวโรมันจะเดินทางมาที่นี่เพื่อชม agones ("กีฬา") โดยในสมัยนั้นสถานที่แห่งนี้รู้จักในชื่อว่า 'Circus Agonalis' (สนามกีฬา) เชื่อกันว่าชื่อของจัตุรัสนี้มาจากการเรียกชื่อสถานที่เพี้ยนจาก 'in agone' เป็น 'navone' จนกระทั่งกลายมาเป็น 'navona' ในที่สุด
เสาอโศก

เสาอโศก หรือ อโศกสตมภ์ เป็นหมู่เสามอนอลิธิกที่พบกระจัดกระจายอยู่ทั่วอนุทวีปอินเดีย ปรากฏจารึกพระบรมราชโองการของพระเจ้าอโศกมหาราชแห่งเมารยะ ผู้ครองราชย์ระหว่าง 268 ถึง 232 ปีก่อนคริสตกาล จักรพรรดิอโศกทรงใช้คำว่า "Dhaṃma thaṃbhā" (ธมฺมถมฺภา มาจาก ธรรมสตมภ์) อันแปลว่า "เสาแห่งธรรม" ในการเรียกเสาเหล่านี้ เสาเหล่านี้เป็นอนุสรณ์อันสำคัญของสถาปัตยกรรมอินเดีย และเสาส่วนใหญ่เป็นหลักฐานแสดงถึงเทคโนโลยีการขัดเงาแบบเมารยะ ในปัจจุบันมีการค้นพบเสาจำนวน 20 เสาที่ยังหลงเหลือถึงปัจจุบัน ในจำนวนนี้มีบางเสาที่ยังปรากฏจารึกพระบรมราชโองการอยู่ ในขณะที่มีเพียงไม่กี่เสาเท่านั้นที่ยังปรากฏหัวเสารูปสัตว์ และพบหัวเสาในสภาพสมบูรณ์เพียงเจ็ดชิ้นที่หลงเหลือมาถึงปัจจุบันเท่านั้น มีเสาอโศกจำนวนสองเสาที่ถูกขนย้ายภายใต้พระราชดำริของตุฆลักฟีรูซ ชาห์ไปไว้ที่ราชธานีของรัฐสุลต่านเดลี และอีกหลายเสาที่ถูกขนย้ายโดยจักรพรรดิของจักรวรรดิโมกุล และมีการรื้อถอนหัวเสาที่เป็นรูปสัตว์ออก ในบรรดาเสาที่ค้นพบนั้น ค่าเฉลี่ยของความสูงอยู่ที่ 12 ถึง 15 เมตร และแต่ละเสาอาจมีน้ำหนักมากถึง 50 ตัน บางเสาปรากฏร่องรอยว่าถูกลากมาไว้จุดที่ตั้งเสาในปัจจุบันเป็นระยะทางหลายไมล์
เสาอโศกเป็นหนึ่งในบรรดาประติมากรรมเก่าแก่ที่สุดของอินเดียที่หลงเหลือมาจนปัจจุบัน มีเพียงซากของเสาที่เป็นไปได้ว่าเก่าแก่กว่า คือปาฏลีปุตรสตมภศีรษะ สันนิษฐานในกว่าในยุคสามร้อยปีก่อนคริสตกาลนั้น งานก่อสร้างของอินเดียนิยมใช้ไม้เป็นหลัก ส่วนการใช้หินเริ่มเข้ามาในภายหลังการติดต่อกับชาวกรีกและเปอร์เซียเท่านั้น ภาพกราฟิกของส่วนหัวของเสาอโศกนำมาใช้เป็นตราแผ่นดินของอินเดียนับตั้งแต่ปี 1950 จนถึงปัจจุบัน
เสาอโศกทั้งหมดสร้างขึ้นในอารามของศาสนาพุทธ หรือในสถานที่สำคัญในพระประวัติของพระโคตมพุทธเจ้ารวมถึงแหล่งจาริกแสวงบุญ บางจารึกบนเสาปรากฏการระบุว่าเสานั้นส่งมอบให้กับสงฆ์หรือชี บางเสาสร้างขึ้นเพื่อระลึกการเสด็จพระราชดำเนินของจักรพรรดิอโศก เสาส่วนใหญ่พบในพื้นที่ที่ปัจจุบันคือรัฐพิหาร, รัฐอุตตรประเทศ, รัฐมัธยประเทศ และบางส่วนของรัฐหรยาณา
รายชื่อเสาทั้งหมด.
เสาอโศกห้าเสา สองเสาที่รามปูรวะ, หนึ่งเสาที่ไวศาลี, อรราช และ นันทานครห์ เป็นไปได้ว่าสร้างขึ้นเพื่อเป็นตำแหน่งปักของเส้นทางพระราชดำเนินโบราณจากปาฏลีบุตรไปยังเนปาล เสาอีกจำนวนมากถูกเคบื่อนย้ายโดยจักรวรรดิโมกุลและรื้อถอนหัวเสาออก
รายชื่อของเสาที่ปรากฏพบในปัจจุบัน มีดังต่อไปนี้
รายชื่อเสาที่ยังคงตั้งอยู่หรือปรากฏจารึกของพระเจ้าอโศก.
ซากเสาที่พบที่อมราวตียังเป็นที่ถกเถียงกันอยู่ จารึกของเสาปรากฏอักษรพราหมี 6 บรรทัดที่ยากต่อการแปล มีเพียงคำว่า "วิชย" (ชัยชนะ) ที่แปลออกมาได้ เป็นไปได้ว่าอาจเป็นเสาอโศกเช่นกัน ซีร์คาร์ นักวิชาการผู้ศึกษาเสานี้อย่างละเอียดเชื่อว่าเป็นส่วนหนึ่งของบรรดาเสาอโศก
เสาที่ไม่ปรากฏจารึก.
ในปัจจุบันมีการค้นพบซากเสาจำนวนมาก และหลายเสาที่ไม่ปรากฏจารึกพระเจ้าอโศก เช่น , กาวสัมพี, โคติหว, ปรหลัทปุระ (ปัจจุบันตั้งอยู่ที่ วิทยาลัยสันสกฤตวาราณสี), ฟาเตฮาบาด, โภปาล, สาทครลี, อุทัยคีรี, กุสินคร, อารราห์, พัสตี, ภิขณปหรี, พุลันฑีบาฆ (ปาฏลีบุตร), สันทัลปู และ ไภโรน which was destroyed to a stump during riots in 1908. เป็นต้น